
20. zasadnutie	Bod programu MZ č.: 9
MZ mesta Trnava	Materiál č.: 1
10.02.2026
Májový kvet 2026
Návrh predkladá:	Návrh spracoval:
Ing. Katarína Koncošová, PhD. 	PhDr.M.Šimiková, Z.Vargová
Prednostka MsÚ	Mgr.M.Juran, Mgr. M.Molnár
Spracované: 19.01.2026
Zodpovedá: Ing. Zuzana Bodišová, Mg. Peter Cagala 
Číslo spisu: 1999/2026

Návrh uznesenia
k Májovému kvetu 2026
Mestské zastupiteľstvo mesta Trnava po prerokovaní:
Schvaľuje
a) Organizačné zabezpečenie akcie Májový kvet 2026
v dňoch: 07.05. – 09.05.2026 štvrtok, piatok, sobota
v lokalite: Trojičné námestie, Hlavná, Štefánikova, Hviezdoslavova v Trnave, pričom lokalita bude upresnená podľa počtu záujemcov.
b) Všeobecné zásady na organizáciu akcie Májový kvet 2026.
c) Podmienky predaja na akcii Májový kvet 2026.
d) Cenník úhrad za účasť na akcii Májový kvet 2026.
Berie na vedomie
Rozpočet akcie Májový kvet 2026.
Ukladá
Mestskému úradu v Trnave
zabezpečiť organizovanie akcie v spolupráci so Zaži v Trnave – mestské kultúrne stredisko v zmysle schváleného uznesenia
Termín: máj 2026


Dôvodová správa
Materiál je predkladaný v zmysle VZN č. 525 o podmienkach predaja výrobkov a poskytovania služieb na trhových miestach na území mesta Trnava, a ktorým sa vydáva trhový poriadok pre trhovisko a príležitostné trhy, čl. 1 ods. 2 písm. e).
18. ročník akcie Májový kvet 2026 sa bude konať v dňoch 07.05. – 09.05.2026, v dňoch štvrtok, piatok, sobota. Akcia bude organizovaná len na všetky 3 dni konania akcie, nakoľko minuloročný koncept s predajcami len na 2 víkendové dni sa neosvedčil. Záujem prejavili len dvaja predajcovia.
Mesto Trnava akciu pripravuje ako najväčší kvetinový trh v regióne, a preto návrh obsahuje viacero možností umiestnenia predajcov, a to: umiestnenie predajcov na Hlavnú ulicu až po Kostol sv.Heleny, umiestnenie predajcov na Hviezdoslavovu ulicu a na Štefánikovu ulicu v prípade dostatočného počtu záujemcov.
V tejto súvislosti sa bude z dôvodu organizácie dopravy pracovať s alternatívou úplnej/čiastočnej uzávierky Štefánikovej ulice v potrebnom rozsahu, v prípade rozšírenia lokality o dané územie.
Rozmiestnenie predajcov bude realizované vzhľadom na počet predajcov a priestorové možnosti územia v kontexte s vysadeným kvetinovým záhonom a osadeným „Májom“ na Trojičnom námestí.
Pre  účastníkov akcie bude zabezpečený bezplatný odber vody na zálievku vystavovaných rastlín na Trojičnom námestí.
Akcia Májový kvet je určená záhradkárom a milovníkom zelene, ako i širokej verejnosti a na oživenie Trojičného námestia a prilákanie obyvateľov nielen mesta Trnava, ale i návštevníkov a turistov zo širokého okolia do centra mesta. Účastníci podujatia sa môžu dozvedieť množstvo informácií o kvetoch, starostlivosti o ne a majú tiež príležitosť si zakúpiť zaujímavé rastliny.
Návštevníci akcie a milovníci upravených balkónov môžu získať nielen množstvo inšpirácií, ale i zakúpiť balkónové letničky, trvalky, črepníkové, rezané a sušené kvety, okrasné dreviny, bonsaje, zeleninové planty a záhradné doplnky, ovocné stromy, skalničky, kaktusy, cibuľoviny, citrusy, palmy, ale aj ďalšie exotické rastliny a možnosť získať najnovšie poznatky z ochrany životného prostredia.
Odborníci poskytnú poradenské služby v oblasti starostlivosti o kvety a záhradu, praktické návody na pestovanie rôznych druhov rastlín. Pódium bude umiestnené na Trojičnom námestí v rámci dreveného záhonu.
Sprievodné podujatia budú pripravené v spolupráci s odborníkmi a strednými odbornými školami z oblasti záhradníctva, záhradnej architektúry, pestovania a starostlivosti o kvety a záhradu a arboristiky. Budú zahŕňať prednášky, workshopy, tvorivé dielne a výstavy pre všetky vekové kategórie.
Organizačne je akcia rozdelená medzi Zaži v Trnave – Mestské kultúrne stredisko (zabezpečuje kultúrny program a sprievodné akcie, propagáciu, ozvučenie, personál, stráženie, elektrické rozvody + pripojenie na elektriku, prekrytie elektrických káblov pre program, prenájom sedenia a sprievod. podujatia) a MsÚ - odbor komunálnych služieb (zabezpečenie predajcov, čistenie a odvoz komunálneho odpadu, pripojovacie platby a pripojenie na el.energiu).
Organizačný štáb:
Za MsÚ: Ing. Zuzana Bodišová, PhDr. Marcela Šimiková, Zuzana Vargová
Za Zaži v Trnave – mestské kultúrne stredisko: Mgr. Matej Juran, Mgr. Martin Molnár
Rozpočet akcie Májový kvet 2026
Príjmy vo výške 25 000
Výdavky vo výške 30 222 eur
A. Organizačné zabezpečenie akcie Májový kvet 2026
Termín konania: 07.05.2026 – 09.05.2026, štvrtok, piatok, sobota
Čas predaja: v čase od 09:00 h do 18:00 h 
Miesto konania: Trojičné námestie, ulice Hlavná, Hviezdoslavova, Štefánikova, v závislosti od počtu prijatých žiadostí, Radnica
Obsah podujatia: 
· predajné stánky, predajné plochy, predajné zariadenia 
· kultúrno-spoločenský program
· priestor na nádvorí Radnice - tvorivé dielne (v prípade nepriaznivého počasia S1)
· priestor pred radnicou – výstava
B. Všeobecné zásady na organizáciu akcie Májový kvet 2026
1. Organizáciu akcie Májový kvet 2026 zabezpečuje organizačný štáb.
2. Prijímanie prihlášok k účasti na akcii Májový kvet 2026 je do 05.04.2026 vrátane.
3. Prihlášky k predaju a všetky súvisiace informácie budú k dispozícii na internetovej stránke mesta www.trnava.sk.
4. Podmienky výberu účastníkov na pridelenie predajného miesta:
a) každý záujemca o predaj resp. ponúkanie služieb musí mať zaregistrovanú žiadosť cez podateľňu MsÚ v Trnave najneskôr do 05.04.2026,
b) žiadateľ o účasť na akcii Májový kvet 2026 musí mať vysporiadané záväzky voči Mestu Trnava.
5. Povolenie k predaju na akcii Májový kvet 2026 sa vydáva len na všetky dni konania akcie. 
6. Organizačný štáb rozhoduje o umiestnení predajcov a počte pridelených miest podľa ponúkaného sortimentu a kapacitných možností.
7. V prípade, že sortimentná skladba predaja je zložená z viacerých kategórií, platba bude určená podľa sortimentu zaradeného do najvyššej kategórie.
8. Konečné rozhodnutie o pridelení/nepridelení miesta a počte predajných miest prináleží organizátorovi. 
9. Oznámenia o výbere účastníkov k účasti na akcii sa zasielajú vybraným účastníkom poštou alebo emailom na adresu, ktorá je uvedená v žiadosti.
10. V prípade neprevzatia zásielky bude žiadateľ automaticky vyradený z účasti na akcii. 
11. V prípade nezaplatenia platieb v stanovenom termíne bude žiadateľ automaticky vyradený z účasti. 
12. Členovia organizačného štábu zodpovedajú za organizovanie akcie Májový kvet 2026 v zmysle schváleného uznesenia.
13. Svojvoľné premiestňovanie predajných miest alebo záber mimo plochy určenej v povolení počas konania akcie Májový kvet 2026 je zakázané a bude sankcionované vylúčením z predaja. Účastníkovi nebude vrátená platba.
14. Do zoznamu uchádzačov o účasť na akcii Májový kvet 2026 nebudú zaradení žiadatelia:
a) u ktorých bolo v predošlom roku zistené porušenie záväzných organizačných pokynov a ustanovení,
b) ktorí k termínu uzávierky prihlášok nemajú vysporiadané záväzky voči Mestu Trnava,
c) u ktorých prihláška nebola podaná v stanovenom termíne,
d) ktorí k termínu uzávierky prihlášok nepriložia doklady v zmysle § 3 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní.
15. O vrátení zaplatených platieb za riadne pridelené miesto v prípade vzdania sa účastníka z dôvodov na jeho strane, najneskôr však v termíne do 26.04.2026 (vrátane), rozhoduje na základe písomnej žiadosti predajcu organizátor akcie v lehote do 30 dní od podania žiadosti na vzdanie sa miesta a žiadosti o vrátenie zaplatených príslušných platieb. Po tomto termíne nárok na vrátenie platieb za zrušenie účasti na strane žiadateľa zaniká.
16. Všetci predajcovia jedál na priamu konzumáciu sú povinní používať kompostovateľný riad, nie recyklovateľný.
17. V lokalite konania akcie je zakázané parkovať akékoľvek motorové alebo prípojné vozidlá, okrem zariadení certifikovaných ako výrobné zariadenie pre gastro.
18. Organizátor zabezpečuje pripojenie predajcov a kultúrne podujatia na zdroje elektrickej energie, nezávislé od iných odberateľov tak, aby priebeh akcie nebol narušený prerušením dodávky energie.
19. Pripojené budú výlučne elektrické zariadenia, ktoré budú mať platnú revíznu správu.
20. Zásobovanie a vjazd predajcov do lokality konania akcie je povolený každý deň vždy ráno do 09:00 h a následne večer po 20:00 h.
21. Na vjazd pre zásobovanie predajcom slúži „Karta na vjazd“ za účelom zásobovania a zastavenia v čase uvedenom na karte, ktorú vydáva organizátor.
22. Karta neslúži ako parkovacia karta pre státie na platených parkovacích miestach.
23. Charitatívne organizácie, neziskové organizácie a občianske združenia, prezentujúce svoju činnosť alebo činnosť svojich klientov, majú miesto poskytnuté bezodplatne, v rámci priestorových možností konania akcie.
24. Predajcovia predávajú len vo vlastných stánkoch.
25. Stavba predajných stánkov je povolená od 06.05.2026 od 20:00 h.
26. Odvoz predajných stánkov a zariadení je predajca povinný uskutočniť v termíne do 09.05.2026 do 21:00 h.
27. Na ostatné povinnosti a podmienky neupravené týmto organizačným zabezpečením primerane vzťahujú ustanovenia platného VZN č. 525 o podmienkach predaja výrobkov a poskytovania služieb na trhových miestach na území mesta Trnava v znení sa neskorších predpisov.
28. Mesto Trnava si vyhradzuje právo akciu kedykoľvek zrušiť.
C. Podmienky predaja na akcii Májový kvet 2026
1. Všetci predávajúci na akcii sú povinní dodržiavať hygienické a veterinárne predpisy, nariadenia v oblasti obchodu, cien, poplatkov a všetky ostatné súvisiace predpisy a tiež podriadiť sa kontrole oprávnenými osobami.
2. Podmienkou predaja je zaplatenie príslušných platieb v zmysle schváleného uznesenia MZ mesta Trnava a mať platné povolenie k predaju vydané Mestom Trnava.
3. Kontrolné orgány alebo orgány dozoru môžu obmedziť alebo zakázať predaj niektorých tovarov vzhľadom na podmienky predaja, akosť a nákazovú situáciu.
4. Počas neprítomnosti majiteľa stánku je potrebné určiť zodpovedného zástupcu.
5. Zásobovanie a dovoz tovaru je možné len s povolením vydaným organizátorom akcie, pričom každý účastník je povinný rešpektovať pokyny a nariadenia organizátora. Pri vjazde na trhové miesto motorovými vozidlami je nutné sa riadiť dopravným značením.
6. Povolenie na predaj môže byť zrušené, ak užívateľ trhového miesta poruší povinnosti stanovené v príslušných zákonných ustanoveniach a v schválenom organizačnom zabezpečení.
7.  Povinnosti predávajúcich fyzických a právnických osôb:
a) dodržiavať podmienky predaja;
b)  predávať len na predajnom určenom mieste;
c) označiť predajné miesto podľa osobitných predpisov;
d)  udržiavať predajné miesto počas predaja a po jeho skončení v čistote a poriadku;
e)  umožniť kontrolným orgánom vykonanie kontroly dodržiavania podmienok predaja tovaru a podriadiť sa rozhodnutiu kontrolného orgánu;
f) na požiadanie kontrolného orgánu predložiť potrebné platné doklady (podľa charakteru predaja): doklad o oprávnení na podnikanie; povolenie na vykonávanie predaja.
8. V lokalite konania akcie je zakázané:
a) po predajnom čase skladovať akékoľvek obaly (vrecia, prepravky, debny, koše, sudy);
b) parkovať motorové vozidlá;
c) jazdiť motorovými vozidlami a bicyklami, okrem zásobovania a technickej obsluhy v určenom čase.
9. Rezervované miesto - stánok môže využívať len osoba, ktorá ho riadne nadobudla.
10. Je zakázané svojvoľné premiestňovanie mimo organizátorom určené predajné miesto. Porušenie tejto povinnosti bude považované za závažné porušenie Organizačných pokynov.
11. Rozmer 1 miesta je stanovený 3 x 2 metre alebo 6 x 3 metre. Záber verejného priestranstva mimo túto plochu - umiestnenie stojanov, stolov, regálov, tovaru a pod. je zakázaný a bude považovaný za porušenie podmienok k účasti a účastník bude okamžite vylúčený z účasti na akcii bez náhrady.
12. Na ostatné povinnosti a podmienky neupravené týmto organizačným zabezpečením sa primerane vzťahujú ustanovenia príslušných VZN a uznesení MZ.
13. Všetci predajcovia jedál a nápojov na priamu konzumáciu sú povinní pri predaji používať výhradne kompostovateľný riad (nie plastový či papierový) vrátane príborov, tácok.
14. Stavba predajných stánkov a zariadení pred začiatkom predaja je povolená od stredy 06.05.2026 od 20:00 h.
15. Odvoz predajných stánkov a zariadení po skončení predaja je predajca povinný uskutočniť v termíne do 09.05.2026 do 21:00 h.
16. Všetci predajcovia na akcii sú povinní umožniť kupujúcim bezhotovostné platby.
D. Cenník úrad za účasť na akcii Májový kvet 2026
1. rezané a črepníkové kvety, kvetinové priesady, priesady byliniek, citrusov, muškáty, letničky, balkónové kvety, trvalky, zeleninové priesady, okrasné a ovocné dreviny, okrasné ihličnaté a listnaté kríky, substráty, hnojivá, keramzit, kaktusy, skalničky, sušené kvety
a) predajné miesto s rozmermi 6x3 metre 	220 eur
b) predajné miesto s rozmermi 3x2 metre 	120 eur
2. záhradné náradie, záhradná technika, záhradné grily, kotlíky, ostatný inak neuvedený súvisiaci sortiment
a) predajné miesto s rozmermi 6x3 metre 	 300 eur
b) predajné miesto s rozmermi 3x2 metre 	 170 eur
3. drobné dekoratívne a úžitkové predmety, ktorých obsah korešponduje s kvetinovým trhom, košíky, výrobky z dreva a prútia, drobná keramika, dekoratívna keramika – vlastná výroba
a) predajné miesto s rozmermi 6x3 metre 	 250 eur
b) predajné miesto s rozmermi 3x2 metre 	 150 eur
4. med, výrobky z medu, mydlá, prírodná kozmetika, sviečky, vosky – vlastná výroba, ovocie, zelenina, spracované produkty z ovocia a zeleniny (olejniny, koreniny, sušené bylinky, čajoviny, džemy, sirupy
predajné miesto s rozmermi 6x3 metre 	 230 eur
predajné miesto s rozmermi 3x2 metre 	130 eur
5. knihy, noviny, časopisy, tematicky spojené s akciou
1 predajné miesto s rozmermi 3x2 metre 	100 eur
6. umiestnenie reklamno-propagačného zariadenia alebo konanie reklamno-prezentačnej akcie tematicky spojenej s akciou 	50 eur/m2/deň
7. drobné občerstvenie – jednodruhové – trdelník, podplamenník, varená kukurica, káva, nealko nápoje, frgále, párance, langoše, hot-dog, domáce koláčiky, a pod.
 1 miesto s rozmermi 3x2 metre  	350 eur
8. Zriadenie elektrickej prípojky pre gastro stánky 	 200 eur
9.  Kreatívny trh – predajcovia hand made výrobkov 	 60 eur
E. Informácia k rozpočtu akcie Májový kvet 2026
Príjmy
Platby od predajcov	25 000 eur
Výdavky
1. Propagácia (grafika, tlač, fotograf, reklama, soc. siete) – transfer Zaži	700 eur
2. Technické zabezpečenie (ozvučenie, personál, stráženie, elektrické rozvody + pripojenie na elektriku, prekrytie elektrických káblov pre program, prenájom sedenia na sprievod. podujatia) – transfer Zaži	4 000 eur
3. SOZA – transfer Zaži	500 eur
4. Program a sprievodné podujatia + zmluvy s umelcami + moderovanie + prednášky, workshopy, mobiliár, umenie vo verejnom priestore – transfer	19 800eur
5. Čistenie lokality – MsU	1 000 eur
6. Odvoz komunálneho odpadu, smetné koše – MsU	2 222 eur
7. elektrické rozvody + pripojenie na elektriku, prekrytie elektrických káblov, spotreba elektrickej energie – pre predajcov a technický dozor – MsU	1 000 eur
8. Celková cena práce MsU (odmena v hrubom + odvody)	1 000 eur
SPOLU: 										30 222 eur
V členení: 
MsÚ – 5 222 eur
Zaži v Trnave – 25 000 eur

